Berlingske Tidende, 1822-01-28
Madrid, den 3die Januar. Den 27de December erholdt Stadsraadet Befaling til at forsamle sig til den sædvanlige Tid. Følgende er en temmelig paalidelig Beretning om det der Foregaaede, som kan tiene til at giøre sig et Begreb om Spaniens nuværende egentlige Stilling. - Da Kongen, raadte ind i Forsamlingen, vare endnu kuns faa Medlemmer til stede, hvisaarsag Raadslagningerne maatte opsættes indtil de Efterhaanden indfandt sig. Kongen yttrede, at han ønskede at videRaadsforsamlingens Mening, om hvad han burde giøre. Flere Stadsraader talede efter hinanden; nogle vare af den Mening; at Stændernes Beslutning betræffende Ministrene var et Jndgreb i Kongens Rettigheder, hvorfor den ikke maatte efterkommes ; Ministerne maatte et afskediges især da Beslutningen var bleven fremledet hed en Faction, som for største Deelen bestod af Amerikanere. Garcia, Castannos, Ciballos, Jman Navarro, Romanillos, Pozan, Pezuel, Serra, Taboada, Vasquez, Figueroa og Prinds Daughous erklærede sig, paa nogle Afvigelser nær, for samme Mening; men alle stemmede dog for Opretholdelsen af Kronens Værdighed. Cabrera fandt noget ufordeelagtigt i Antagelsen af fornævnte Medslemmers Raad, hvilket han yttrede, og vilde hverken stemme for eller imod. Nogle forkastede det gandske, og paastode, at Stændernes Beslutning ei kunde blive uefterkommet, saafremt man ikke aabenbar vilde fornærme Forsamlingen. Jblandt disse vare Ciscar, Varen, Piedra-Braca, Carbajal og San Xavier. Men medens de endnu raadsloge, tog Castannos Generalen) Ordet, vendte sig mod Kongen, og sagde; at Hs. Majestæt allerede havde fornummet Stadsraadets fleerstemmende Mening, hvilket var tilstrækkeligt til derefter at tage sin Beslutning. - En anden af Raadet faldt ham med Hidsighed ind i Talen: Endnu havde ikke samtlige Raadets Medlemmer yttret sig, og selv Stemmefleerhedens foregivne Mening var endnu ikke tydelig lagt for Dagen; der var ikke bleven samlet Stemmer, og Raadsforsamlingens Godtbefindende maatte opsættes skriftlig og underskrives af Medlemmerne. - Det syntes, at Kongen endnu ikke havde besluttet sig til nogen, men man kunde i hans Ansigtstræk tydeligen læse Spor af Uroe og Utilfredshed over Raadets ulige Meninger. Hs. Majestæt gik, og tog Cortes Budskabet med sig, og da Secretairen anmærkede for ham, at han behøvede det til at kunne affatte Protocollen, stak han det alligevel i Lommen, med Løfte om, at sende en Afskrift deraf. J denne Forsamling blev altsaa intet afgjort om Hoved=Spørgsmaalet. Den har ikkuns havt til Følge, at gjøre de liberale endnu mere rasende, hvilke alt med høit Skrig forlange, at flere Stadsraader, og deriblandt Castannos, skulle udslettes af Listen. Cortes-Forsamlingen af 30te og 31te vare af ingen Vigtighed. Man var ifærd med, Provindsialbegrendsningen og med StraffeCoderen. Kampen mellem de Ministerielle og disses Modstandere, vedvarer imidlertid; men intet synes at bebude Ministernes Afskedigelse, skiøndt der endnu bestandig indløbe Forestillinger mod dem, iblandt disse udmærker sig een, udstædt af 400 af de fornemste Kiøbmænd i Cadix af 14de December. Gaceta de Madrid kundgiør for Spanien og hele Europa, at Espectadors Foregivende, at der er et Partie, som forlanger to Kamre og Veto, er falsk.